Túrakód: K503\_02 / Táv.: 33,9 / Frissítve: 2018-03-20

Túranév: Szentes térsége / 30-40 km-es edzőkör #2

Leírás:

33,9 km-es edző „körünk” jó minőségű úton vezet, Fábiánsebestyén belterületére. Ugyanazon a nyomvonalon jutunk el fordulópontig, mint vissza.

Tréningünk a Széchenyi liget kapujából indulunk *(úp.: 000iep)* a városközpont irányába *(K)*, a Kurca felett átgurulva, a kerékpárúton. Rögtön az első körforgalomnál balra tartsunk *(É)*! Kisebb utcákon keresztül szeljük át a várost, a központ forgalmának kikerülése érdekében.
Kövessük a nyomvonalat az alábbi utcákon át: Tóth József u., *(jobbra)* Arany János u., Bajcsy-Zsilinszky u., *(jobbra)* Bercsényi u., *(balra)* Baross u., *(rögtön jobbra)* Kolozsvár u., *(balra a vasútátjárón át)* Attila út.
*(Választhatjuk a belvároson át vezető kerékpárutat is, de ez esetben nagyobb figyelemre lesz szükségünk a biztonságos átjutáshoz.)*

A vasútátjáró utáni körforgalmat elérve egyenesen haladjunk tovább a fábiáni úton *(4643)*, melyre a 65,7 km szelvényben térünk rá. Mérsékelt forgalom mellett, jó minőségű úton tekerhetjük pedálunkat. Útközben elgurulunk a Kunhalmok egyike, Kántor-halom, majd a dónáti bekötőút mellett. Odébb, az 58-as km táblát megelőző, és követő nagy kanyarulat között átgurulunk a Kórógy-ér hídján. A kanyarulatokból kiérve egyenesen hajthatunk Fábiánsebestyén belterületére az 53-as km tábláig a Nagymágocs, Eperjes kereszteződés előtt található buszmegállóig, mely edzőkörünk fordulópontja *(úp.: 010ford)*.
Itt akár le is tudunk ülni tető alá, árnyékba pihenni, frissülni, visszaindulásunk előtt.

Nyeregbe szállva, kövessük az idefelé bejárt utat, esetleg a városi szakaszon, válasszuk a másik nyomvonalat.

Feldolgozták: Vukovich Sándor (Vuki), 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*